Sagen om, hvorvidt den fælles forældremyndighed over fælles barn skal ophæves, og om og i givet fald i hvilket omfang far og barn skal have samvær
Ret: Retten i Herning (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I HERNING
DOM

afsagt den 20. maj 2021

Sagen er behandlet for lukkede døre

Sag BS-25367/2020-HER

Far
(advokat Loa Nedergaard Olsen)

mod

Mor
(advokat Charlotte Krarup)

Denne afgørelse er truffet af Dommer.

Sagens baggrund og parternes påstande
Familieretshuset har den 25. juni 2020 indbragt sagen for retten.

Mor har fremsat påstand om, at den fælles forældremyndighed over Barn, født
2018, ophæves, og at hun skal have forældremyndigheden alene.

Far har fremsat påstand om, at forældrene fortsat skal have fælles
forældremyndighed over Barn, født 2018.

Far har fremsat påstand om, at Barn, født 2018, skal have samvær med ham på
føl-gende måde:



2

Faderen har løbende samvær med Barn i lige uger om tirsdagen med afhentning
i institution mellem kl. 14 og kl. 15 til kl. 18.30 med aflevering hos moderen
samt lørdag kl. 8.30 med afhentning hos moderen til søndag kl. 18.30 med
afhentning af
moderen. I ulige uger fra torsdag med afhentning i institution mellem kl. 14 og
kl. 15 til fredag kl. 13 med aflevering hos moderen.

Ferie- oq helligdaqssamvær:
Faderen har ret til feriesamvær med Barn som følger
Sommerferie:
Principalt vedr. sommerferiesamværet:
2 gange 1 uge, dog således at ugerne ikke er sammenhængende. En ferieuge
regnes fra lørdag kl. 12:00 til den efterfølgende lørdag kl. 12:00.
Ved uenighed omkring sommerferiens placering, har faderen førsteret til at
vælge sommerferieuger i ulige år og moderen i lige år. Den, der vælger først,
skal give den anden forælder skriftlig besked om feriens placering senest den 1.
marts.

Hvis fristen ikke bliver overholdt, må den anden forælder vælge først og skal
give skriftlig besked senest den 1. april. Den, der vælger sidst, skal give skriftlig
besked senest den 1. maj.

Subsidiært vedr. sommerferiesamværet:
2 gange 5 dage, dog således at ugerne ikke er sammenhængende. En ferieuge
regnes fra mandag kl. 12:00 til lørdag kl. 12:00. Ved uenighed omkring
sommer-feriens placering, har faderen førsteret til at vælge sommerferieuger i
ulige år og moderen i lige år. Den, der vælger først, skal give den anden
forælder skriftlig besked om feriens placering senest den 1. marts.

Hvis fristen ikke bliver overholdt, må den anden forælder vælge først og skal
give skriftlig besked senest den 1. april. Den, der vælger sidst, skal give skriftlig
besked senest den 1. maj.

Jul/nytår:
I lige år fra den 23. december kl. 12.00 til den 27. december kl. 12.00. Moderen
har samvær med Barn i lige år fra den 27. december kl. 12:00 til den 1. januar
kl. 12:00.
I ulige år fra den 27. december kl. 12:00 til den 1. januar kl. 12:00. Moderen har
samvær med Barn i ulige år fra den 23. december kl. 12.00 til den 27. december
kl. 12.00.
Øvrige ferier oq helligdaqe:
Øvrige skoleferier og helligdage følger det almindelige løbende samvær
Erstatningssamvær:



3

Der er automatisk erstatningssamvær, hvis det løbende samvær ikke gennemfø-
res, medmindre den manglende gennemførelse af samværet skyldes den
samværsberettigedes forhold. Erstatningssamværet er i den efterfølgende uge i
det omfang og på det tidspunkt og de vilkår, som er aftalt eller fastsat. Erstat-
ningssamværet forudsætter, at samværsforælderen i umiddelbar tilknytning til
aflysningen meddeler bopælsforælderen, at der ønskes erstatningssamvær.
Transport:
Faderen henter Barn til samvær, mens moderen henter Barn hjem efter samvær.

Mor har fremsat påstand om, at Barn, født 2018, skal have samvær med Far på
følgende måde:

Weekendsamvær i de lige uger fra lørdag kl. 0830 og til søndag kl. 17.00 med
af-hentning og aflevering ved burgergrillen Adresse, By 3.

Oplysningerne i sagen

Dommen indeholder ikke en fuldstændig sagsfremstilling, jf. retsplejelovens §
218 a.

Parterne har fælles forældremyndighed i henhold til aftale.

Retten har indhentet udtalelse fra barnets institution og politiet. Der har været
gennemført et antal overvågede samvær i henhold til rettens kendelse af 3.
november 2020, og der er udarbejdet en rapport herom af 26. marts 2020.

Der er fremlagt underretning fra politiet til Kommune, hvoraf fremgår, at
politiet udtrykker bekymring for Barn i forbindelse med samvær. Der har været
en episode i april 2020, hvor Far blev antruffet i en lejlighed, hvor der blev
fundet hash, og episoder i januar og februar 2020, hvor han er blevet anmeldt
for truende adfærd over for Mor

Begge forældre har fri proces under sagen og har ikke retshjælpsforsikring.

Forklaringer

Der er afgivet forklaring af Far og Mor. Forklaringerne er gengivet i retsbogen
og gengives ikke i dommen.

Rettens begrundelse og resultat



4

Retten finder, uanset det konfliktfyldte forhold mellem forældrene, at der ikke
er påvist konkrete holdepunkter for at antage, at forældrene ikke vil kunne
samarbejde om Barns forhold til Barns bedste, jf. forældreansvarslovens § 11, 2.
pkt., jf. § 4. Der er derfor ikke grundlag for at ophæve den fælles
forældremyndighed.

Efter en samlet vurdering af barnets forhold, herunder de positive udtalelser om
samværet og relationen mellem Far og Barn finder retten, at Barn skal have
samvær med Far, jf. forældreansvarslovens § 19 og § 21, som nedenfor bestemt.

Retten lægger herved vægt på, at det af rapporten om det overvågede samvær
fremgår, at der under fastsættelse af fremtidigt samvær bør tages hensyn til
Barns alder og lægges vægt på, at samværet praktiseres stabilt, forudsigeligt og
med faste intervaller. Dette indebærer, at samvær som udgangspunkt ikke skal
kunne aflyses. Der bør derfor under fastsættelsen af samvær tages hensyn til, at
samværene skal have et omfang og en varighed, som er overskueligt for Far og
som ikke vil give anledning til fremtidige afbrydelser. På baggrund heraf og
efter en samlet vurdering, finder retten, at der for tiden ikke skal fastsættes feri-
esamvær.

T H I  K E N D E S  F O R  R E T :

Far frifindes for påstanden om ophævelse af den fælles forældremyndighed.

Barn, født 2018, skal have samvær med Far på følgende måde:

Weekendsamvær i de lige uger fra lørdag kl. 0830 og til søndag kl. 17.00 med
af-hentning og aflevering ved burgergrillen Adresse, By 3.

I ulige uger fra torsdag med afhentning i institution til kl. 18.30 med aflevering
ved burgergrillen Adresse, By 3.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

Ingen af parterne skal betale sagsomkostninger til den anden part.